CELEX: 32017R1158
Language: da
Date: 2017-06-29 00:00:00
Title: Kommissionens gennemførelsesforordning (EU) 2017/1158 af 29. juni 2017 om gennemførelsesmæssige tekniske standarder vedrørende procedurer og skemaer til brug for kompetente myndigheder ved udveksling af oplysninger med Den Europæiske Værdipapir- og Markedstilsynsmyndighed som omhandlet i artikel 33 i Europa-Parlamentets og Rådets forordning (EU) nr. 596/2014 (EØS-relevant tekst. )

30.6.2017   
               
               
                  DA
               
               
                  Den Europæiske Unions Tidende
               
               
                  L 167/22
               
            KOMMISSIONENS GENNEMFØRELSESFORORDNING (EU) 2017/1158
      af 29. juni 2017
      om gennemførelsesmæssige tekniske standarder vedrørende procedurer og skemaer til brug for kompetente myndigheder ved udveksling af oplysninger med Den Europæiske Værdipapir- og Markedstilsynsmyndighed som omhandlet i artikel 33 i Europa-Parlamentets og Rådets forordning (EU) nr. 596/2014
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (1), særlig artikel 33, stk. 5, og
      ud fra følgende betragtninger:
      
                  (1)
               
               
                  Der bør indføres fælles procedurer og skemaer til brug for kompetente myndigheder ved indberetning til Den Europæiske Værdipapir- og Markedstilsynsmyndighed (ESMA) af oplysninger vedrørende undersøgelser, sanktioner og foranstaltninger som omhandlet i artikel 33 i forordning (EU) nr. 596/2014.
               
            
                  (2)
               
               
                  For at lette kommunikationen mellem de kompetente myndigheder og ESMA og undgå unødvendige forsinkelser og mislykkede indberetninger bør hver kompetent myndighed udpege et særligt kontaktpunkt med henblik på indberetning af de krævede oplysninger.
               
            
                  (3)
               
               
                  For at sikre, at ESMA identificerer og registrerer alle de krævede oplysninger vedrørende de sanktioner og foranstaltninger, som de kompetente myndigheder har pålagt, korrekt, bør de kompetente myndigheder indberette detaljerede og harmoniserede oplysninger ved brug af særlige skemaer, som er beregnet til dette formål.
               
            
                  (4)
               
               
                  De oplysninger vedrørende undersøgelser, som skal indberettes til ESMA, bør være konsekvente og sammenlignelige for at afspejle de undersøgelsesaktiviteter, der reelt gennemføres i henhold til forordningen om markedsmisbrug i et givet år. Derfor bør oplysningerne kun omfatte de undersøgelser, som de relevante myndigheder har arbejdet med i referenceperioden.
               
            
                  (5)
               
               
                  Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.
               
            
                  (6)
               
               
                  ESMA har hverken foretaget åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle omkostninger og fordele for de relevante kompetente myndigheder ved at indføre standardskemaer og -procedurer, da dette ville være urimeligt i forhold til skemaernes og procedurernes anvendelsesområde og virkning, idet adressaterne for de gennemførelsesmæssige tekniske standarder kun omfatter de nationale kompetente myndigheder i medlemsstaterne og ikke markedsdeltagere.
               
            
                  (7)
               
               
                  ESMA har anmodet interessentgruppen for værdipapirer og markeder, der er nedsat i henhold artikel 37 i Europa-Parlamentets og Rådets forordning (EU) nr. 1095/2010 (2) om en udtalelse —
               
            VEDTAGET DENNE FORORDNING:
      Artikel 1
      Definition
      I denne forordning forstås ved »elektroniske midler«: elektronisk udstyr til behandling (herunder digital komprimering), lagring og transmission af data, via kabel, radio, optisk teknologi eller andre elektromagnetiske midler.
      Artikel 2
      Kontaktpunkter
      1.   Hver kompetent myndighed udpeger et enkelt kontaktpunkt med henblik på indberetning af de i artikel 3 omhandlede oplysninger og eventuel kommunikation om spørgsmål vedrørende indberetning af disse oplysninger.
      2.   De kompetente myndigheder underretter Den Europæiske Værdipapir- og Markedstilsynsmyndighed (ESMA) om de i overensstemmelse med stk. 1 udpegede kontaktpunkter.
      3.   ESMA udpeger et kontaktpunkt med henblik på modtagelse af de i artikel 3 og 4 omhandlede oplysninger og eventuel kommunikation om spørgsmål vedrørende modtagelsen af disse oplysninger.
      4.   ESMA offentliggør oplysninger om det i stk. 2 omhandlede kontaktpunkt på sit websted.
      Artikel 3
      Årlig indberetning af aggregerede oplysninger
      1.   De kompetente myndigheder indberetter de i artikel 33, stk. 1 og 2, i forordning (EU) nr. 596/2014 omhandlede oplysninger til ESMA ved brug af skemaet i bilag I til nærværende forordning i det omfang, det er relevant.
      2.   De i stk. 1 omhandlede oplysninger indberettes til ESMA senest den 31. marts hvert år og skal vedrøre alle de undersøgelser, der er gennemført, og alle de sanktioner og foranstaltninger, der er pålagt, i det foregående kalenderår.
      3.   De kompetente myndigheder indberetter de i stk. 1 omhandlede oplysninger til ESMA ved brug af sikre elektroniske midler til transmission.
      4.   ESMA skal med henblik på stk. 1 præcisere og identificere de sikre elektroniske midler, der skal anvendes. De pågældende midler skal sikre oplysningernes fuldstændighed, integritet og fortrolighed under transmissionen.
      Artikel 4
      Procedurer og skemaer til brug ved indberetning
      1.   De kompetente myndigheder indberetter de i artikel 33, stk. 3, i forordning (EU) nr. 596/2014 omhandlede sanktioner og foranstaltninger til ESMA ved brug af de grænseflader i det datakommunikationssystem — og den dertil knyttede database — som ESMA har oprettet med henblik på at modtage, lagre og offentliggøre oplysninger om nævnte sanktioner og foranstaltninger.
      2.   De i stk. 1 omhandlede sanktioner og foranstaltninger indberettes til ESMA ved brug af indberetningsskemaet i bilag II.
      Artikel 5
      Annullering og opdatering af indberetninger
      1.   Hvis en kompetent myndighed ønsker at annullere en eksisterende indberetning, som den allerede har indgivet til ESMA i overensstemmelse med artikel 4, annullerer myndigheden den eksisterende indberetning og indgiver en ny.
      2.   Hvis en kompetent myndighed ønsker at opdatere en eksisterende indberetning, som den allerede har indgivet til ESMA i overensstemmelse med artikel 4, indgiver myndigheden indberetningen på ny med de opdaterede oplysninger.
      Artikel 6
      Ikrafttræden og anvendelse
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 29. juni 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 173 af 12.6.2014, s. 1.
      
         (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
      
         BILAG I
         
            Skema til brug ved årlig indberetning af aggregerede og anonyme oplysninger vedrørende alle pålagte sanktioner og foranstaltninger og gennemførte undersøgelser
         
         Tekst af billedet
         
            Aggregerede og anonyme oplysninger vedrørende pålagte foranstaltninger og sanktioner og gennemførte undersøgelser, jf. artikel 30, 31 og 32 i forordning (EU) nr. 596/2014 i [år]
            FRA:
            Medlemsstat:
            Kompetent myndighed:
            Adresse:
            (Kontaktoplysninger for det udpegede kontaktpunkt)
            Navn:
            Tlf.
            E-mail:
            TIL:
            ESMA
            (Kontaktoplysninger for det udpegede kontaktpunkt)
            Navn:
            Tlf.
            E-mail:
            Kære [indsæt relevant navn]
            I overensstemmelse med artikel 33, stk. 1 og 2, i forordning (EU) nr. 596/2014 fremsendes hermed følgende aggregerede oplysninger vedrørende:
            — alle administrative sanktioner og foranstaltninger, der er pålagt af [den kompetente myndigheds navn], i afsnit 1
            — alle strafferetlige sanktioner, der i givet fald er pålagt af retslige myndigheder i [medlemsstatens navn], i afsnit 2
            — alle administrative undersøgelser, der er gennemført af [den kompetente myndigheds navn], i afsnit 3
            — alle strafferetlige undersøgelser, som i givet fald er gennemført af retslige myndigheder i [medlemsstatens navn], i afsnit 4.
            Med venlig hilsen
            [underskrift]
         
         Tekst af billedet
         
            AFSNIT 1 Administrative foranstaltninger og sanktioner pålagt i indberetningsperioden (herunder i givet fald ved forlig)
            Antal foranstaltninger og sanktioner
            Antal personer, som er berørt af foranstaltningerne og sanktionerne
            Pålagt (*)
            Offentliggjort
            Appelle-ret
            Fysiske personer
            Juridiske personer
            Administrative foranstaltninger og sanktioner i alt
            Antal foranstaltninger og sanktioner pr. type overtrædelse og type foranstaltning/sank-tion
            Bøder
            (herunder i givet fald subtotal ved tilbagebetaling)
            Andre sanktioner end bøder
            Forlig
            (hvis det er relevant)
            Antal (+)
            Aggregeret beløb (*)
            Antal (+)
            Antal (+)
            Aggregeret beløb (**)
            Vedrørende forbud i henhold til artikel 14 i forordning (EU) nr. 596/2014
            Vedrørende forbud i henhold til artikel 15 i forordning (EU) nr. 596/2014
            Vedrørende andre overtrædelser
            (+) Da foranstaltninger og sanktioner kan dække over mere end en enkelt overtrædelse, svarer summen af antal foranstaltninger og sanktioner i denne tabel ikke nødvendigvis til det samlede antal foranstaltninger eller sanktioner i feltet under »pålagt« i den foregående tabel.
            (*) Det tal, der forventes, vedrører de sanktioner og foranstaltninger, som en kompetent myndighed har besluttet at pålægge.
            (**) Beløbet angives i euro eller i national valuta. Hvis de relevante sanktioner også vedrører overtrædelser af andre bestemmelser end den relevante artikel i forordning (EU) nr. 596/2014, tilføjes der »AGGREGERET TAL« til de enkelte beløb.
         
         Tekst af billedet
         
            AFSNIT 2 Strafferetlige sanktioner, der i givet fald er pålagt i indberetningsperioden i overensstemmelse med artikel 30, stk. 1, andet afsnit, i forordning (EU) nr. 596/2014
            (+) Da foranstaltninger og sanktioner kan dække over mere end en enkelt overtrædelse, svarer summen af antal foranstaltninger og sanktioner i denne tabel ikke nødvendigvis til det samlede antal foranstaltninger eller sanktioner i feltet under »pålagt« i den foregående tabel.
            (*) Det tal, der forventes, vedrører de sanktioner og foranstaltninger, som en kompetent myndighed har besluttet at pålægge.
            (**) Beløbet angives i euro eller i national valuta. Hvis de relevante sanktioner også vedrører overtrædelser af andre bestemmelser end den relevante artikel i forordning (EU) nr. 596/2014, tilføjes der »AGGREGERET TAL« til de enkelte beløb.
            Antal sanktioner
            Antal personer, som er berørt af sanktionerne
            Pålagt (*)
            Appelleret
            Fysiske personer
            Juridiske personer
            Strafferetlige sanktioner i alt
            Antal sanktioner pr. type overtrædelse og type strafferetlig sanktion (+)
            Bøder (**)
            Fængsel
            Forlig
            Andre
            Vedrørende forbud i henhold til arti-kel 14 i forordning (EU) nr. 596/2014
            Vedrørende forbud i henhold til arti-kel 15 i forordning (EU) nr. 596/2014
            Vedrørende andre overtrædelser
         
         Tekst af billedet
         
            AFSNIT 3 Administrative undersøgelser, der er gennemført i indberetningsperioden
            (+) Nogle undersøgelser kan dække over flere overtrædelser og vedrøre mere end en enkelt person.
            Type undersøgelse
            Antal undersøgelser, som har verseret i år [åååå] (+)
            Resultatet af de afsluttede undersøgelser
            I alt
            Iværksat
            Afslut-tet
            Iværksættelse af administrative håndhævelses-procedurer (herunder forlig)
            Henvisning til strafferetlige myndigheder
            Andre aktioner (f.eks. forbud)
            Afsluttet uden yderligere aktioner
            Vedrørende forbud i henhold til artikel 14 i forordning (EU) nr. 596/2014
            Vedrørende forbud i henhold til artikel 15 i forordning (EU) nr. 596/2014
            Vedrørende andre typer overtrædelser
         
         Tekst af billedet
         
            AFSNIT 4 Strafferetlige undersøgelser, der i givet fald er gennemført i indberetningsperioden i over-ensstemmelse med artikel 30, stk. 1, andet afsnit, i forordning (EU) nr. 596/2014
            (+) Nogle undersøgelser kan dække over flere overtrædelser og vedrøre mere end en enkelt person.
            Type undersøgelse
            Antal undersøgelser, som har verseret i år [åååå] (+)
            Resultatet af de afsluttede undersøgelser
            I alt
            Iværksat
            Afsluttet
            Iværksættelse af strafferetlige håndhævelses-procedurer (herunder forlig)
            Afsluttet uden yderligere aktioner
            Andre aktioner (f.eks.: forbud)
            Vedrørende forbud i henhold til artikel 14 i forordning (EU) nr. 596/2014
            Vedrørende forbud i henhold til artikel 15 i forordning (EU) nr. 596/2014
            Vedrørende andre typer overtrædelser
         
      
      
         BILAG II
         
            Skema til brug ved indberetning af administrative eller strafferetlige sanktioner eller andre administrative foranstaltninger, der er offentliggjort
         
         
                     Felt
                  
                  
                     Beskrivelse
                  
                  
                     Type
                  
               
                     Retsgrundlag
                  
                  
                     Akronymet for den EU-retsakt, i henhold til hvilken de administrative eller strafferetlige sanktioner eller andre administrative foranstaltninger er pålagt.
                  
                  
                     Obligatorisk
                  
               
                     Identifikator for sanktion
                  
                  
                     Den identifikationskode, som den kompetente myndighed har tildelt med henblik på indberetning af de administrative eller strafferetlige sanktioner eller andre administrative foranstaltninger.
                  
                  
                     Frivillig
                  
               
                     Medlemsstat
                  
                  
                     Akronymet for den medlemsstat, hvis kompetente myndighed indberetter sanktionen eller foranstaltningen.
                  
                  
                     Obligatorisk
                  
               
                     Identifikator for enhed
                  
                  
                     Den identifikator, som bruges til ensidigt at identificere en juridisk enhed, som har fået pålagt en administrativ eller strafferetlig sanktion eller andre administrative foranstaltninger, hvis enheden er en bemyndiget enhed i henhold til MiFID (1)-, UCITS (2) - eller AIFMD (3) -direktivet.
                  
                  
                     Frivillig (kun for juridiske personer)
                  
               
                     Myndighedsnøgle
                  
                  
                     Identifikatoren for den myndighed, som indberetter sanktionen eller foranstaltningen.
                  
                  
                     Obligatorisk
                  
               
                     Enhedens retsgrundlag
                  
                  
                     Akronymet for den EU-retsakt, der finder anvendelse på den enhed, som har fået pålagt den administrative eller strafferetlige sanktion eller andre administrative foranstaltninger.
                  
                  
                     Frivillig (kun for juridiske personer)
                  
               
                     Sanktionens art
                  
                  
                     Oplysninger om, hvorvidt den indberettede sanktion er en strafferetlig sanktion, en administrativ sanktion eller en administrativ foranstaltning.
                  
                  
                     Obligatorisk (kun for sanktioner)
                  
               
                     Enhedens fulde navn
                  
                  
                     Det fulde navn på den enhed, som sanktionen er pålagt, hvis enheden ikke er bemyndiget i henhold til MiFID-, UCITS- eller AIFMD-direktivet.
                  
                  
                     Frivillig (kun for juridiske personer)
                  
               
                     Personens fulde navn
                  
                  
                     Det fulde navn på de personer, som har fået pålagt en administrativ eller strafferetlig sanktion eller andre administrative foranstaltninger.
                  
                  
                     Frivillig (kun for juridiske personer)
                  
               
                     Sanktionerende national kompetent myndighed
                  
                  
                     Akronymet for den kompetente myndighed, som har pålagt de administrative eller strafferetlige sanktioner eller andre administrative foranstaltninger.
                  
                  
                     Obligatorisk
                  
               
                     Fritekst
                  
                  
                     Ordlyden af de administrative eller strafferetlige sanktioner eller andre administrative foranstaltninger på et nationalt sprog eller på engelsk.
                  
                  
                     Obligatorisk
                  
               
                     Fritekst
                  
                  
                     Ordlyden af den administrative sanktion eller foranstaltning på engelsk.
                  
                  
                     Frivillig
                  
               
                     Dato
                  
                  
                     Den dato, på hvilken den administrative eller strafferetlige sanktion eller andre administrative foranstaltninger blev pålagt.
                  
                  
                     Obligatorisk
                  
               
                     Udløbsdato
                  
                  
                     Den dato, på hvilken den administrative sanktion eller foranstaltning udløber.
                  
                  
                     Frivillig
                  
               
            (1)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
         
            (2)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).
         
            (3)  Europa-Parlamentets og Rådets direktiv 2011/61/EU af 8. juni 2011 om forvaltere af alternative investeringsfonde og om ændring af direktiv 2003/41/EF og 2009/65/EF samt forordning (EF) nr. 1060/2009 og (EU) nr. 1095/2010 (EUT L 174 af 1.7.2011, s. 1).